જુલાઇ ૨૦૧૧ પહેલાં હું જે કંઇ કરી રહયો હતો તે જ કરતા રહેવું હોત તો મારે ઔપચારિક નિવૃત્તિવિષે કંઇ કરવાપણું નહોતું. પરંતુ, મારી તેમ જ મારાં કુટુંબીજનોની ઘણા સમયથી એવી ઇચ્છા હતી કે હવે પછીથી જે કંઇ વર્ષો મળ્યાં છે તે સમયની કોઇ અન્ય પાબંદીમાં બંધાયા સિવાય આનંદથી સાથે જીવીએ. મને પણ મારી પાસે નિવૃત્તિને કારણે ફાજલ થયેલ સમયને મારા શોખને લગતી પ્રવૃત્તિઓથી, જરાપણ કંટાળ્યા વગર, ભરી દઇ શકાય છે કે કેમ તે ચકાસી જોવાનો મોકો જોઇતો હતો.